Predlog UREDBA SVETA o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke /* COM/2012/0638 final - 2012/0301 (NLE) */





OBRAZLOŽITVENI MEMORANDUM 1. OZADJE PREDLOGA Avtonomne tarifne kvote Unije je treba določiti za izdelke, katerih proizvodnja v Uniji ni zadostna, da bi krila potrebe predelovalne industrije v Uniji v tekočem obdobju veljavnosti kvote. Na zahteve več držav članic je Komisija skupaj z zadevnimi vladnimi strokovnjaki preučila možnosti za odprtje avtonomnih tarifnih kvot za nekatere kmetijske in industrijske izdelke. Svet je 22. decembra 2009 sprejel Uredbo (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke, da bi se zadovoljilo povpraševanje po zadevnih izdelkih v Uniji pod najbolj ugodnimi pogoji. Treba bi bilo odpreti tarifne kvote Unije za ustrezne količine po stopnji nič ali znižanih stopnjah avtonomne skupne carinske dajatve, ne da bi to povzročilo motnje na trgu takih izdelkov. Razprave na sestankih skupine za gospodarsko-tarifna vprašanja so pokazale, da so bile države članice pripravljene odpreti kvote za izdelke, vključene v predlog uredbe, ne da bi to povzročilo motnje na trgu takšnih izdelkov. Predlog je v skladu s kmetijsko, trgovinsko, podjetniško, razvojno in zunanjo politiko. Ta predlog zlasti ne bremeni držav, ki so sklenile preferencialni trgovinski sporazum z EU (na primer GSP, ureditev AKP, države kandidatke in potencialne kandidatke). 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Opravljena so bila posvetovanja s skupino za gospodarsko-tarifna vprašanja, v kateri so zastopane industrijske panoge vseh držav članic. Pri vseh navedenih kvotah je upoštevan dogovor, ki je bil dosežen v skupini. Možna resna tveganja z nepopravljivimi posledicami niso bila omenjena. Predlog bo sledil postopku posvetovanja med različnimi službami in bo objavljen po sprejetju v Svetu. 3. PRAVNI ELEMENTI PREDLOGA Sprememba Uredbe Sveta o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke na podlagi člena 31 Pogodbe o delovanju Evropske unije. Na podlagi navedenega člena Svet na predlog Komisije s kvalificirano večino določi avtonomne tarifne kvote. Predlog je v izključni pristojnosti Unije. Načelo subsidiarnosti se zato ne uporablja. Ta sveženj ukrepov je v skladu z načeli za poenostavitev postopkov za gospodarske subjekte v zunanji trgovini ter s Sporočilom Komisije o avtonomnih tarifnih opustitvah in kvotah iz leta 2011 (C 363, 13.12.2011, str. 6). 4. PRORAČUNSKE POSLEDICE Nepobrane carinske dajatve v skupnem znesku –750 000 EUR. 2012/0301 (NLE) Predlog UREDBA SVETA o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 31 Pogodbe, ob upoštevanju predloga Evropske komisije[1], ob upoštevanju naslednjega: (1) Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter preprečile kakršne koli motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 7/2010[2] odprte avtonomne tarifne kvote. Izdelki v okviru navedenih tarifnih kvot se lahko uvažajo po znižanih stopnjah dajatve ali po stopnji dajatve nič. Iz istih razlogov je treba z učinkom od 1. januarja 2013 za ustrezen obseg izdelkov z zaporednimi številkami 09.2658, 09.2659, 09.2660 in 09.2661 odpreti nove tarifne kvote po stopnji dajatve nič. (2) Obseg kvote za avtonomne tarifne kvote z zaporednimi številkami 09.2628, 09.2634 in 09.2929 ni zadosten za zadovoljitev potreb industrije Unije v tekočem obdobju veljavnosti kvote, ki poteče 31. decembra 2012. Zato bi bilo treba obseg navedenih kvot povečati z učinkom od 1. julija 2012. Povečanje obsega kvot za avtonomno tarifno kvoto z zaporedno številko 09.2634 pa se ne ohrani po 31. decembru 2012. (3) Obseg kvote za avtonomne tarifne kvote z zaporedno številko 09.2603 se nadomesti z obsegom iz Priloge k tej uredbi. (4) Nadaljevanje odobritev tarifnih kvot v letu 2013 za izdelke z zaporednimi številkami 09.2615, 09.2636, 09.2640, 09.2813 in 09.2986 ni več v interesu Unije. Navedene kvote bi bilo zato treba zapreti z učinkom od 1. januarja 2013 ter ustrezne izdelke črtati iz Priloge k Uredbi (EU) št. 7/2010. (5) Zaradi številnih sprememb in zaradi večje jasnosti bi bilo treba Prilogo k Uredbi (EU) št. 7/2010 nadomestiti v celoti. (6) Uredbo (EU) št. 7/2010 bi bilo zato treba ustrezno spremeniti. (7) Tarifne kvote morajo učinkovati od 1. januarja 2013, zato bi bilo treba to uredbo začeti uporabljati od istega dne in bi morala začeti veljati takoj – SPREJEL NASLEDNJO UREDBO: Člen 1 Priloga k Uredbi (EU) št. 7/2010 se nadomesti z besedilom iz Priloge k tej uredbi. Člen 2 Prilogi k Uredbi (EU) št. 7/2010 se z učinkom od 1. januarja 2013 dodajo nove tarifne kvote z zaporednimi številkami 09.2658, 09.2659, 09.2660 in 09.2661. Člen 3 V Prilogi k Uredbi (EU) št. 7/2010 se z učinkom od 1. julija 2012: –– obseg kvote za avtonomne tarifne kvote z zaporedno številko 09.2628 določi na 3 000 000 m², –– obseg kvote za avtonomne tarifne kvote z zaporedno številko 09.2634 določi na 8 000 ton za obdobje do 31. decembra 2012, –– obseg kvote za avtonomne tarifne kvote z zaporedno številko 09.2929 določi na 10 000 ton. Člen 4 Z učinkom od 31. decembra 2012 se tarifne kvote za izdelke z zaporednimi številkami 09.2615, 09.2636, 09.2640, 09.2813 in 09.2986 črtajo iz Priloge k Uredbi (EU) št. 7/2010. Člen 5 V Prilogi k Uredbi (EU) št. 7/2010 se z učinkom od 1. januarja 2013: –– obseg kvote za avtonomne tarifne kvote z zaporedno številko 09.2603 določi na 9 000 ton. Člen 6 Ta uredba začne veljati na dan objave v Uradnem listu Evropske unije. Uporablja se od 1. januarja 2013, razen člena 3, ki se uporablja od 1. julija 2012. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik PRILOGA Zaporedna št. || Oznaka KN || TARIC || Opis proizvoda || Obdobje veljavnosti kvote || Višina kvote || Dajatev znotraj kvote (%) 09.2849 || ex 0710 80 69 || 10 || Gobe vrste Auricularia polytricha (nekuhane ali kuhane v vreli vodi ali pari), zamrznjene, namenjene za proizvodnjo pripravljenih jedi (1)(2) || 1.1.–31.12. || 700 ton || 0 % 09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Naravni nepredelan tobak, narezan ali ne na običajno velikost, s carinsko vrednostjo ne manj kot 450 EUR za 100 kg neto mase, ki se uporablja kot vezivo ali ovoj v proizvodnji izdelkov iz tarifne podštevilke 2402 10 00 (1) || 1.1.–31.12. || 6 000 ton || 0 % 09.2928 || ex 2811 22 00 || 40 || Kremenčevo polnilo v obliki zrnc, s čistoto silicijevega dioksida 97 mas. % ali več || 1.1.–31.12. || 1 700 ton || 0 % 09.2703 || ex 2825 30 00 || 10 || Vanadijevi oksidi in hidroksidi, ki se uporabljajo izključno za proizvodnjo zlitin (1) || 1.1.–31.12. || 13 000 ton || 0 % 09.2806 || ex 2825 90 40 || 30 || Volframov trioksid, vključno modri volframov oksid (CAS RN 1314-35-8 + 39318-18-8) || 1.1.–31.12. || 12 000 ton || 0 % 09.2929 || 2903 22 00 || || Trikloroetilen (CAS RN 79-01-6) || 1.1.–31.12. || 10 000 ton || 0 % 09.2837 || ex 2903 79 90 || 10 || Bromoklorometan (CAS RN 74-97-5) || 1.1.–31.12. || 600 ton || 0 % 09.2933 || ex 2903 99 90 || 30 || 1,3-diklorobenzen (CAS RN 541-73-1) || 1.1.–31.12. || 2 600 ton || 0 % 09.2950 || ex 2905 59 98 || 10 || 2-Kloroetanol, za proizvodnjo tekočih tioplastov iz tarifne podštevilke 4002 99 90, (CAS RN 107-07-3) (1) || 1.1.–31.12. || 15 000 ton || 0 % 09.2851 || ex 2907 12 00 || 10 || O-krezol s čistoto ne manj kot 98,5 mas. % (CAS RN 95-48-7) || 1.1.–31.12. || 20 000 ton || 0 % 09.2624 || 2912 42 00 || || Etilvanilin (3-etoksi-4-hidroksibenzaldehid), (CAS RN 121-32-4) || 1.1.–31.12. || 950 ton || 0 % 09.2638 || ex 2915 21 00 || 10 || Ocetna kislina s čistoto 99 mas. % ali več (CAS RN 64-19-7) || 1.1.–31.12. || 1 000 000 ton || 0 % 09.2972 || 2915 24 00 || || Anhidrid ocetne kisline (CAS RN 108-24-7) || 1.1.–31.12. || 20 000 ton || 0 % 09.2769 || ex 2917 13 90 || 10 || Dimetil sebacat (CAS RN 106-79-6) || 1.1.–31.12. || 1 300 ton || 0 % 09.2634 || ex 2917 19 90 || 40 || Dodekanedojska kislina, s čistočo več kot 98,5 mas. % (CAS RN 693-23-2) || 1.1.–31.12. || 4 600 ton || 0 % 09.2808 || ex 2918 22 00 || 10 || o-Acetilsalicilna kislina (CAS RN 50-78-2) || 1.1.–31.12. || 120 ton || 0 % 09.2975 || ex 2918 30 00 || 10 || Benzofenon-3,3’,4,4’-tetrakarboksilni dianhidrid (CAS RN 2421-28-5) || 1.1.–31.12. || 1 000 ton || 0 % 09.2632 || ex 2921 22 00 || 10 || Heksametilendiamin (CAS RN 124-09-4) || 1.1.–31.12. || 40 000 ton || 0 % 09.2602 || ex 2921 51 19 || 10 || o-Fenilendiamin (CAS RN 95-54-5) || 1.1.–31.12. || 1 800 ton || 0 % 09.2977 || 2926 10 00 || || Akrilonitril (CAS RN 107-13-1) || 1.1.–31.12. || 75 000 ton || 0 % 09.2917 || ex 2930 90 13 || 90 || Cistin (CAS RN 56-89-3) || 1.1.–31.12. || 600 ton || 0 % 09.2603 || ex 2930 90 99 || 79 || Bis(3-trietoksisililpropil) tetrasulfid (CAS RN 40372-72-3) || 1.1.–31.12. || 9 000 ton || 0 % 09.2810 || 2932 11 00 || || Tetrahidrofuran (CAS RN 109-99-9) || 1.1.–31.12. || 20 000 ton || 0 % 09.2955 || ex 2932 19 00 || 60 || Flurtamon (ISO) (CAS RN 96525-23-4) || 1.1.–31.12. || 300 ton || 0 % 09.2812 || ex 2932 20 90 || 77 || Heksan-6-olid (CAS RN 502-44-3) || 1.1.–31.12. || 4 000 ton || 0 % 09.2658 || ex 2933 99 80 || 73 || 5-(Acetoacetilamino)benzimidazolon (CAS RN 26576-46-5) || 1.1.–31.12. || 200 ton || 0 % 09.2945 || ex 2940 00 00 || 20 || D-ksiloza (CAS RN 58-86-6) || 1.1.–31.12. || 400 ton || 0 % 09.2659 || ex 3802 90 00 || 19 || Diatomejska zemlja, kalcinirana s topilom natrijevim karbonatom || 1.1.–31.12. || 30 000 ton || 0 % 09.2908 || ex 3804 00 00 || 10 || Natrijev lignin sulfonat || 1.1.–31.12. || 40 000 ton || 0 % 09.2889 || 3805 10 90 || || Sulfatni terpentin || 1.1.–31.12. || 25 000 ton || 0 % 09.2935 || ex 3806 10 00 || 10 || Kolofonija in smolne kisline, dobljene iz svežih oljnatih smol (oleo smol) || 1.1.–31.12. || 280 000 ton || 0 % 09.2814 || ex 3815 90 90 || 76 || Katalizator, ki sestoji iz titanovega dioksida in volframovega trioksida || 1.1.–31.12. || 3 000 ton || 0 % 09.2829 || ex 3824 90 97 || 19 || Trdni ekstrakt ostankov, nastalih pri ekstrakciji kolofonije iz lesa, netopen v alifatskih topilih in ki ima naslednje značilnosti: — vsebnost smolnih kislin ne presega 30 mas % — kislinsko število ne presega 110 in — tališče 100° C ali več || 1.1.–31.12. || 1 600 ton || 0 % 09.2907 || ex 3824 90 97 || 86 || Mešanica fitosterolov, v obliki prahu, ki vsebujejo: — 75 mas % ali več sterolov — ne več kot 25 mas % stanolov za uporabo v proizvodnji stanolov/sterolov ali estrov stanolov/sterolov (1) || 1.1.–31.12. || 2 500 ton || 0 % 09.2644 || ex 3824 90 97 || 96 || Preparat, ki vsebuje: — 55 mas. % ali več, vendar ne več kot 78 mas. % dimetil glutarata, — 10 mas. % ali več, vendar ne več kot 28 mas. % dimetil adipata in — ne več kot 25 mas. % dimetil sukcinata || 1.1.–30.6.2013 || 7 500 ton || 0 % 09.2140 || ex 3824 90 97 || 98 || Mešanica tercialnih aminov, ki vsebuje: — 2,0-4,0 mas % N,N-dimetil-1-oktanamina; — najmanj 94 mas % N,N-dimetil-1-dekanamina; — največ 2 mas % N,N-dimetil-1-dodekanamina || 1.1.–31.12. || 4 500 ton || 0 % 09.2660 || ex 3902 30 00 || 96 || Propilen-etilen kopolimer, z viskoznostjo pri taljenju največ 1 700 mPa pri 190 °C (določeno po metodi ASTM D 3236) || 1.1.–31.12. || 500 ton || 0 % 09.2639 || 3905 30 00 || || Polivinilalkohol (PVAL), s hidroliziranimi ali nehidroliziranimi acetatnimi skupinami || 1.1.–31.12. || 18 000 ton || 0 % 09.2616 || ex 3910 00 00 || 30 || Polidimetilsiloksan s stopnjo polimerizacije 2 800 monomernih enot (± 100) || 1.1.–31.12. || 1 300 ton || 0 % 09.2816 || ex 3912 11 00 || 20 || Kosmiči iz celuloznega acetata || 1.1.–31.12. || 75 000 ton || 0 % 09.2641 || ex 3913 90 00 || 87 || Natrijev hialuronat, nesterilen: — s povprečno molsko maso (M) ne več kot 900 000, — z ravnjo endotoksinov, ki ni višja od 0,008 enot endotoksina (EU)/mg, — z vsebnostjo etanola, ki ni višja od 1mas %, — z vsebnostjo izopropanola, ki ni višja od 0,5mas % || 1.1.–31.12. || 200 kg || 0 % 09.2661 || ex 3920 51 00 || 50 || Plošče iz polimetilmetakrilata, ki izpolnjujejo naslednje standarde: — EN 4364 (MIL-P-5425E) in DTD5592A ali — EN 4365 (MIL-P-8184) in DTD5592A || 1.1.–31.12. || 100 ton || 0 % 09.2645 || ex 3921 14 00 || 20 || Celičast blok regenerirane celuloze, impregniran z vodo, ki vsebuje magnezijev klorid in kvaterno amonijevo spojino, v velikosti 100 cm (± 10 cm) x 100 cm (± 10 cm) x 40 cm (± 5 cm) || 1.1.–31.12. || 1 300 ton || 0 % 09.2818 || ex 6902 90 00 || 10 || Ognjevarna opeka z: — dolžino roba večjo od 300 mm in — vsebnostjo TiO2 ne več kot 1 mas % in — vsebnostjo Al2O3 ne več kot 0,4 mas % ter — spremembo volumna za manj kot 9 % pri temperaturi 1700° C || 1.1.–31.12. || 75 ton || 0 % 09.2628 || ex 7019 52 00 || 10 || Steklena tkana mreža iz steklenih vlaken, prevlečenih s plastiko, z maso 120 g/m² (± 10 g/m²), za uporabo v proizvodnji navojnih komarnikov s fiksnim okvirjem || 1.1.–31.12. || 3 000 000 m² || 0 % 09.2799 || ex 7202 49 90 || 10 || Fero-krom, ki vsebuje 1,5 mas % ali več, vendar ne več kot 4 mas % ogljika in ne več kot 70 mas % kroma || 1.1.–31.12. || 50 000 ton || 0 % 09.2629 || ex 7616 99 90 || 85 || Teleskopski ročaj iz aluminija, ki se uporablja za proizvodnjo prtljage (1) || 1.1.–31.12. || 800 000 kosov || 0 % 09.2763 || ex 8501 40 80 || 30 || Električni komutatorski motor na izmenični tok, enofazni, z izhodno močjo več kot 750 W, z vhodno močjo več kot 1 600 W, vendar ne več kot 2 700 W, z zunanjim premerom več kot 120 mm (± 0,2 mm), vendar ne več kot 135 mm (± 0,2 mm), z nominalno hitrostjo več kot 30 000 obr./min, vendar ne več kot 50 000 obr./min, opremljen z ventilatorjem za indukcijo zraka, za uporabo pri proizvodnji sesalnikov za prah (1) || 1.1.–31.12. || 2 000 000 kosov || 0 % 09.2642 || ex 8501 40 80 || 40 || Sklop, sestavljen iz naslednjega; — električni komutatorski motor na izmenični tok, enofazni, z izhodno močjo 480 W ali več, vendar ne večjo od 1 400 W, z vhodno močjo več kot 900 W, vendar ne večjo od 1 600 W, z zunanjim premerom več kot 119,8 mm, vendar ne več kot 135,2 mm, z nazivno hitrostjo več kot 30 000 obr./min, vendar ne večjo od 50 000 obr./min in ventilator za induciranje zraka za uporabo pri proizvodnji sesalnikov za prah (1) || 1.1.–31.12. || 120 000 kosov || 0 % 09.2633 || ex 8504 40 82 || 20 || Električni usmernik z zmogljivostjo ne več kot 1 kVA za uporabo v proizvodnji aparatov za odstranjevanje dlak (1) || 1.1.–31.12. || 4 500 000 kosov || 0 % 09.2643 || ex 8504 40 82 || 30 || Napajalne plošče za uporabo pri proizvodnji izdelkov iz tarifnih številk 8521 in 8528 (1) || 1.1.–31.12. || 1 038 000 kosov || 0 % 09.2620 || ex 8526 91 20 || 20 || Vezje za sistem GPS, ki vsebuje funkcijo za določanje položaja || 1.1.–31.12. || 3 000 000 kosov || 0 % 09.2003 || ex 8543 70 90 || 63 || Z napetostjo krmiljeni frekvenčni generator, ki je sestavljen iz aktivnih in pasivnih elementov, nameščenih na tiskanem vezju, v ohišju z zunanjimi dimenzijami ne več kot 30 mm x 30 mm || 1.1.–31.12. || 1 400 000 kosov || 0 % 09.2635 || ex 9001 10 90 || 20 || Optična vlakna za proizvodnjo kablov iz steklenih vlaken pod tarifno številko 8544 (1) || 1.1.–31.12. || 3 300 000 km || 0 % 09.2631 || ex 9001 90 00 || 80 || Nevgrajene steklene leče, prizme in zlepljeni elementi za uporabo v proizvodnji blaga iz tarifnih oznak KN 9002, 9005, 9013 10 in 9015 (1) || 1.1.–31.12. || 5 000 000 kosov || 0 % (1) Znižanje carine je v skladu s členi 291 do 300 Uredbe Komisije (EGS) št. 2454/93 (UL L 253, 11.10.1993, str. 1). (2) Vendar ukrep ni dovoljen, če obdelavo izvajajo podjetja za trgovino na drobno ali gostinska podjetja. “ OCENA FINANČNIH POSLEDIC ZAKONODAJNEGA PREDLOGA S PRORAČUNSKIM VPLIVOM, OMEJENIM IZKLJUČNO NA STRAN PRIHODKOV 1. NASLOV PREDLOGA: Uredba Sveta o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke 2. PRORAČUNSKE VRSTICE Poglavje in člen: poglavje 12, člen 120. Znesek za leto 2012, določen v proračunu: 19 171 200 000 EUR (proračun 2012). Znesek za leto 2013, določen v proračunu: 18 631 800 000 EUR (predlog proračuna 2013). 3. FINANČNI VPLIV ¨ Predlog nima finančnega vpliva. X Predlog nima finančnega vpliva na odhodke, ima pa finančni vpliv na prihodke. Ta vpliv je: (v mio. EUR, na eno decimalno mesto natančno) Proračunska vrstica || Prihodki[3] || 12-mesečno obdobje z začetkom dd. mm. llll || [Leto: 2013] Člen 120 || Vpliv na lastna sredstva || 01. 01. 2013 || –0,8 || || 6-mesečno obdobje z začetkom dd. mm. llll || [Leto: 2/2012] Člen 120 || Vpliv na lastna sredstva || 01. 07. 2012 || –0,8 (v mio. EUR, na eno decimalno mesto natančno) Stanje po ukrepu || [2014–2017] Člen 120 || –0,8 / leto Skupni znesek nepobranih dajatev v letu 2012 zaradi tekočih avtonomnih tarifnih kvot iz Uredbe (EU) št. 7/2010 je ocenjen na 54,2 mio. EUR. Spremembe (črtano in dodano besedilo) te uredbe bodo omogočile, da se bo znesek nepobranih dajatev iz leta v leto povečeval do ocenjenega zneska 1 mio. EUR. Na podlagi zgoraj navedenega se lahko oceni, da bo vpliv na izgubo prihodka, ki izhaja iz te uredbe, znašal 1 mio. EUR (bruto znesek, stroški pobiranja so vključeni) x 0,75 = 0,75 mio. EUR na leto za obdobje 1. 1. 2013–31. 12. 2017. Vpliv retroaktivne uporabe kvote iz člena 2 te uredbe je 1 mio. EUR. 4. Ukrepi proti goljufijam Končna uporaba nekaterih izdelkov, ki jih zajema ta uredba Sveta, se bo preverila v skladu s členi 291 do 300 Uredbe Komisije (EGS) št. 2454/93. [1] UL C , , str. . [2] UL L 3, 7.1.2010, str. 1. [3] Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % stroškov zbiranja.